পাকিস্তানের জাতীয় প্রতীক

পাকিস্তানের জাতীয় প্রতীক ইসলামী প্রজাতন্ত্রী পাকিস্তানের আদর্শিক ও অর্থনৈতিক ভিত্তি, সাংস্কৃতিক ঐতিহ্য এবং তার পথনির্দেশক নীতি প্রদর্শন করে। এটি ১৯৫৪ সালে গৃহীত হয়। প্রতীকটিতে চারটি উপাদান রয়েছে। এগুলো হলো উপরে তারা ও বাঁকানো চাঁদ, মাঝে ঢাল যা একটি জয়মাল্য দ্বারা বেস্টিত এবং এবং নিচে একটি স্ক্রল।

 ইতিহাস 
পাঞ্জাবি শিল্পী আবদুর রেহমান চুগতাই পাকিস্তানের প্রথম জাতীয় প্রতীকের নকশাকার ছিলেন। ১৮ মে ১৯৪৮ সালে তার নকশাটি পাকিস্তানের গভর্নর জেনারেল মোহাম্মদ আলী জিন্নাহ গ্রহণ করেন। দ্বিতীয় নকশাটি ১৯৫৪ সালে গৃহীত হয় যেটি মায়ো শিল্পকলা বিদ্যালয়ের প্রাক্তন শিক্ষার্থী ডেরা গাজি খানের মেরাজ মোহাম্মদ নকশা করেছিলেন।

 নকশা 
ক্রেস্ট ও প্রতীকের সবুজ রঙ ইসলামের সনাতন চিহ্ন। কেন্দ্রে চারভাগে বিভক্ত ঢালে দেখানো হয়েছে তুলা,গম,চা এবং পাট যা স্বাধীনতার সময় পাকিস্তানের প্রধান ফসল ছিলো; এটি কৃষিভিত্তিক অর্থনীতিকে ফুটিয়ে তোলে। ঢালের পার্শ্ববর্তী পুস্পশোভিত জয়মাল্য প্রথাগত মুঘল শিল্পে ব্যবহৃত পুষ্পশোভিত নকশার প্রতিনিধিত্ব করে এবং পাকিস্তানের সাংস্কৃতিক ঐতিহ্য উপর জোর দেয়। পুস্পশোভিত জয়মাল্যটি হলো জেসমিন যা পাকিস্তানের জাতীয় ফুল। ঢালের নিচের স্ক্রলে রয়েছে পাকিস্তান রাষ্ট্রের জনক মোহাম্মদ আলী জিন্নাহর একটি উর্দু নীতিবাক্য। () "ঈমান, ইত্তিহাদ, নাজম" যার অর্থ হলো "ঈমান, একতা, শৃঙ্খলা"। এটিকে পাকিস্তান রাষ্ট্রের পথনির্দেশক নীতি হিসেবে তুলে ধরা হয়েছে।

 অন্যান্য প্রতীক 
 পূর্ববর্তী জাতীয় প্রতীক 

 জাতীয় সংস্থার প্রতীক 

 আঞ্চলিক প্রতীক 

আরও দেখুন
পাকিস্তানের জাতীয় পতাকা
পাকিস্তানের জাতীয় সঙ্গীত

তথ্যসূত্র

বিষয়শ্রেণী:প্রতীক
বিষয়শ্রেণী:পাকিস্তানের জাতীয় প্রতীক
বিষয়শ্রেণী:পাকিস্তান সরকার